ДЗЯРЖАЎНАЯ УСТАНОВА АДУКАЦЫІ

«ЯСЛІ - САД №12 г. СВЕТЛАГОРСКА»

АПІСАННЕ ВОПЫТУ ПЕДАГАГІЧНАЙ ДЗЕЙНАСЦІ

«ВЫКАРЫСТАННЕ ДЫДАКТЫЧНЫХ ГУЛЬНЯЎ

УРАЗВІЦЦІ МАЎЛЕНЧЫХ ЗНОСІН

У ДЗЯЦЕЙ СТАРЭЙШАГА ДАШКОЛЬНАГА ЎЗРОСТУ»

Баркоўская Надзея Віктараўна,

выхавацельдашкольнай адукацыі

8 (29) 6176678

svtdu12@mail.ru

Родная мова адыгрывае ўнікальную ролю ў станаўленні асобы чалавека. Маўленне, як адзін з самых важных сродкаў чалавечага пазнання, служыць асноўным каналам спасціжэння чалавекам каштоўнасцяў духоўнай культуры, а таксама неабходнай умовай выхавання і навучання [5,с.3].

Дашкольны ўзрост з’яўляецца самым спрыяльным перыядам для актыўнага маўленчага развіцця дзяцей. Менавіта ў гэты час адбываецца фарміраванне вуснай мовы і навыкаў маўленчых зносін. Развіццё і фарміраванне маўлення ў дашкольным дзяцінстве закладвае асновы паспяховага навучання ў школе [2,с.8].

Аднак дзіця, якое жыве ў грамадстве, дзе актыўна функцыянуюць дзве дзяржаўныя мовы (руская і беларуская), сутыкаецца з праблемай двухмоўя. Гэта азначае, што акрамя мовы, на якой размаўляюць бацькі і суседзі, а таксама вядзецца адукацыйны працэс ва ўстанове дашкольнай адукацыі, маленькі чалавек на працягу свайго жыцця павінен засвоіць другую мову [3, c.3].

Найчасцей роднай мовай дзеці авалодваюць не ў сям’і і не ў працэсе актыўных зносін з блізкімі людзьмі, а ва ўмовах спецыяльна арганізаванай дзейнасці ў дашкольнай установе, у якой ствараецца такое моўнае асяроддзе, якое спрыяе гарманічнаму развіцці дзіцяці, інакш кажучы, характэрызуецца аптымальным развіваючым патэнцыялам [4,с.3]. Каб зрабіць развіццё маўленчых зносін цікавым відам дзейнасці, актуальным застаецца выкарыстанне дыдактычных гульняў у адукацыйным працэсе. Таму што гульня выступае асноўным відам дзейнасці для дзіцяці, сродкам спасціжэння рэчаіснасці, натуральным і даступным шляхам авалодання тымі ці іншымі ведамі, уменнямі, навыкамі.

Выбраная тэма “Выкарыстанне дыдактычных гульняў у развіцці маўленчых зносін у дзяцей старэйшага дашкольнага ўзросту” з’яўляецца актуальнай, так як у рускамоўным дзіцячым садзе дзіця размаўляе штодзённа з бацькамі, сябрамі, роднымі на рускай мове і толькі 25 хвілін у тыдзень, на занятку па развіцці беларускага маўлення выхаванцы размаўляюць на беларускай [5,с.4].

Мэта работы – выкарыстанне дыдактычных гульняў як сродка развіцця маўленчых зносінў дзяцей старэйшага дашкольнага ўзросту.

Для дасягнення пастаўленай мэты былі вызначаны наступныя задачы:

стварыць неабходныя ўмовы для развіцця маўленчых зносін у дзяцей старэйшага дашкольнага ўзросту сродкам дыдактычнай гульні;

садзейнічаць практычнаму авалодванню навыкамі размаўлення на беларускай мове;

распрацаваць і выкарыстаць на практыцы цыкл дыдактычных гульняў з выхаванцамі старэйшага дошкольнага ўзросту па развіццю маўленчых зносін;

сфарміраваць пачатковыя самастойныя моўныя зносіны на роднай мове ў дзяцей старэйшага дашкольнага ўзросту.

Якасць арганізацыі педагагічнай дзейнасці знаходзіцца ў залежнасці ад некалькіх умоў:

валоданне і выкарыстанне сучаснага праграмна-метадычнага забеспячэння;

планаванасці;

адпаведнасць акаляючага асяроддзя.

Работа пачалася з вывучэння навукова-метадычнай літаратуры і знаёмства з працамі навукоўцаў, што дазволіла вылучыць своеасаблівасці і этапы работы, выпрацаваць стратэгію дзейнасці і распрацаваць перспектыўнае планаванне па выкарыстанню дыдактычных гульняў з улікам сезону, тэмы тыдня і ўзроставым патрабаванням (дадатак 1).

Адначасова праводзілася работа па стварэнню ў групе неабходных умоў для фарміравання ў дзяцей устойлівай цікавасці і жадання размаўляць па-беларуску.

Стварэнне “Кутка роднага краю” было накіравана на пашырэнне слоўніка дзяцей, фарміраванне цікавасціі павагі да роднай мовы. У ім размяшчаліся народныя цацкі (жывёлы, птушкі, лялькіз розных матэрыялаў), тэматычныя альбомы, у якіх таксама былі сабраныя малюнкі жывёл і птушак Беларусі, яе расліны, архітэктура іінш.

Разам з “Кутком роднага краю” сумесна з бацькамі выхванцаў была створана гульнятэка. Гэта куточак у групе, у якім рамяшчаліся цацкі і гульні ў адпаведнасці з сезонам і тэмай тыдня. Напрыкад: восенню па тэме “Садавіна і агародніна”, “Праца дарослых” у гульнятэцы займалі свае месцы дыдактычныя гульні “У садзе – агародзе”, “Садавіна - агародніна”, “Чацвёрты лішні”, “Лато”, “Даміно” і інш.

Сфарміраваная картатэка дыдактычных гульняў дазволіла якасна арганізаваць работу па развіцці маўленчых зносін, таму што ўсе гульні былі размеркаваны ў тры групы (дадатак 2,3,4):

гульні з прадметамі ;

настольныя- друкаваныя гульні;

слоўныя гульні.

Развіццё маўленчых зносін дзіцяці адбываецца ў цеснай узаемасувязі з засваеннем фанетычнага боку, слоўнікавага складу і граматычнага ладу мовы. На гэтай аснове адбываецца развіццё яго маўлення: разуменне сэнсу слова і абагачэнне слоўніка, засваенне сістэмы моўных паняццяў і заканамернасцяў, словаўтварэння, авалодванне гукавой культурай маўлення, фармаванне звязнага маўлення.

Так як дзеці не мелі дастатковага для зносін запасу слоў, які ўключаеў сябе ўсе часціны мовы, а асноўнае месца ў дзіцячым слоўніку займалі назоўнікі, абазнаючыя прадметы і з’явы бліжэйшага асяроддзя, работа пачалася з самага простага – гульняў з прадметамі. Пры іх правядзенні выкарыстоўваліся цацкі, рэальныя прадметы і муляжы. У гульнях з прадметамі “Скажы па-беларуску”, “Назаві колер”, “Будзь уважлівы” і іншыя дзеці выконвалі заданні, якія патрабавалі свядомага запамінання назваў прадметаў і знаходжання патрэбнага прадмета. Далей выхаванцы павінны былі не толькі знайсці парэбны прадмет, але і паспрабаваць назваць яго правільна па-беларуску. Спачатку работалі з простымі групамі слоў: “Птушкі”, “Жывелы”, “Расліны”, “Посуд”, улічваючы тэму тыдня.

Пры ўвядзенні новай тэматычнай групы слоў ствараліся праблемныя сітуацыі, якія выклікалі ў дзяцей усвядомленае жаданне даведацца, як гэта называецца па-беларуску. Напрыклад, у цацачным аддзеле “Супермаркета” працавала лялька Алеся, якая прадавала цацкі толькі таму, хто правільна назаве іх па-беларуску, з дапамогай дыдактычных гульняў “Назаві правільна”, “Не памыліся”  дзеці замацоўвалі назвы прадметаў.

Каштоўнасць гэтых гульняў была ў тым, што з іх дапамогаю дзеці знаёміліся з назвамі прадметаў, вучыліся адрозніваць і называць часткі прадметаў (часткі цела жывёлаў, чалавека; часткі ў прадметаў побыту; рукавы і кішэні ў сукенак і г.д.), кантрастныя памеры прадметаў, некаторыя колеры, формы, смакавыя прыметы, фізічныя якасці (халодны, гладкі) і дзянні (б’ецца, рвецца).

З дапамогай дыдактычных гульяў з прадметамі дзеці пачалі разумеюць і ўспрымаць беларускія словы, удасканальвалі свой слоўнікавы запас, сфарміравалася цікавасць да слоўнай дзейнасці.

Многія дыдактычныя гульні не мелі дакладна вызначанага сюжэту і гульня заключалася ў вырашэнні пэўнай задачы. Але і ў такіх гульнях змест канцэнтраваўся на ведах дзяцей пра навакольны свет і звязваўся з задачамі развіцця маўленнчых зносін, а цацка спрыяла павышэнню разумовай і слоўнікавай актыўнасці выхаванцаў.

На наступным этапе – выкарыстанне настольна-друкаваных гульняў, улічваючы блізкасць рускай і беларускай моў, апора рабілася на пэўны слоўнікавы запас выхаванцаў. Новыя словы ўводзіліся з дапамогай тлумачэння, але без паказу адпаведнага прадмета або малюнка. Гэта ў першую чаргу тычылась тых прадметаў або з’яў, якія дзецям былі ўжо знаёмыя на рускаймове, але невядома ім назва прадмета на беларускай. Дзеці, зразумеўшы тлумачэнне, самі знаходзілі адпаведны малюнак сярод іншых.

З дапамогай настольна-друкаваных гульняў “Дзіцячы сад”, “Хатнія жывёлы”, “Посуд”, “Наш край”, “Мэбля”, “Поры года” актыўна ўводзілісяў слоўнік выхаванцаў прыметнікі, займеннікі і дзеясловы, пры гэтым выкарыстоўвалась тлумачэнне і неаднаразовае паўтарэнне. Улічвалася і тое, што дзеці разумелі беларускае маўленне, а ўвядзенне новага слова не заўсёды азначала азнаямленне з новым паняццем, так як яно ўжо было вядома дзецям на рускай мове.

Далей, з мэтай ускладнення, працягвалася работа над словамі.У слоўнік дзяцей уводзіліся словы якія азначаюць якасці (салодкі, кіслы, вялікі, добры, цяжкі і інш.), разнастайныя матэрыялы (метал, пластмаса, шкло і г.д.). Уводзіліся элементарныя паняцці з катэгорый інструменты, посуд, агародніна, транспарт, дзікія і хатнія жывёлы, пералётныя птушкі і г.д. сродкамі настольна-друкаваных дыдадктычных гульняў “Хто больш”, “Знайдзі пару”, ” Хто дзе жыве”,” Што з чаго зроблена”.

Адначасова вырашаючы задачу па ўзбагачэнню слоўніка, з дапамогай спецыяльных настольна-друкаваных гульняў і практыкаванняў “Назаві колькі”, “Няма каго?” “Чые дзеткі” у дзяцей фарміраліся асноўныя граматычныя формы: адзіночны і множны лік асобных назоўнікаў (садавіна, крупы), дапасаванне прыметнікаў да некаторых назоўнікаў (доўгі цень, вясёлы гармонік), прыналежных прыметнікаў (вышэйшы за, лепшы за), вінавальны і родны склон назоўнікаў, памяньшальна-ласкальныя суфіксы, цяперашні і мінулы час дзеясловаў, загадны лад дзеці параўноўваюць словы і выразы ў блізкародных мовах (беларускай і рускай), што дапамагала ім дыферэнцыяваць дзве мовы, асэнсоўваць беларускую мову як родную.

Выкарыстанне настольна-друкаваных гульняў дазволіла ў адпавяднай паслядоўнасці фарміраваць удзяцей уменне змяняць словы па формах, спалучаць іх паміж сабой, дапамагчы дзецям фарміраваць моўнае абагульненне і замацаванне засвоенай заканамернасці.

Слоўныя гульні – найбольш складаны тып дыдактычнай гульні, пабудаваны на словах і дзеяннях удзельнікаў. З іх дапамогай не толькі працягвалася работа па пашырэнні слоўніка выхаванцаў і замацавання маўленчых выказванняў розных граматычных структур, але і далучаліся задачы па выхаванні гукавой культуры мовы. Гуляючы ў слоўныя гульні ”Будзь уважлівым”, “Паймай гук”, “Назаві правільна” гульнявая дзейнасць накіроўвалась на развіццё слыхавога ўспрымання, моўнага слыху і авалоданне асаблівасцямі вымаўлення беларускіх гукаў.

Праз гульні “Скажы як я”, “Паўтары гук”, “Папугай” з выхаванцам івучыліся вымаўляць артыкуляцыйна складаныя гукі: дж, дз, ц, ў, ч, р, гукаспалучэнне – шч, параўноўваць іх вымаўленне ў беларускай і рускай мове.

Далей, з дапамогай словавых гульняў “Так ці не так”, “Будзь уважлівы”, “Перакладчык” пераходзілі да работы са словамі падобнымі па гучанні (зверёк-звярок, ночь-ноч і г.д.), якія супадаюць або падобныя па вымаўленні, але маюць рознае лексічнае значэнне (неделя – нядзеля, диван- дыван і г.д.).

Цікавай атрымлівалась спецыяльна арганізаваная дзейнасць, пабудаваная на слоўных гульнях (дадатак 5,7). З іх дапамогай на занятках па развіцці маўленчых зносін дзеці вырашалі разнастайныя задачы. Гуляючы ў гульні ” Магазін”, “Хто больш убачыць і назаве”, “Фарбы” з дапамогай дарослага апісвалі прадметы, вылучалі іх характэрныя прыметы. Гульні “Адгадай!”, “Вяселыя загадкі”, “Так ці не?”, “Бывае – не бывае” дазвалялі дзецям адгадваць рэчы па апісанні, знаходзіць прыметы падабенства і адрознення. Замацаванне умення групаваць прадметы па розных уласцівасцях, прыметах па тэме “Прафесіі”, “Пара года”, адбывалася праз словавыя гульні “Каму што патрэбнае?”, “Назаві адным словам”. Эфектыўным было і выкарыстанне на занятках усіх тыпаў гульняў.

Так на занятку “Угосці да Несцеркі” у дзяцей актывізаваўся слоўнік на тэму: “Дзікія – дамашнія жывелы і іх дзіцяняты” праз дыдактычную гульню з прадметамі “Цудоўны куфэрак”. Гуляючы ў настольна-друкаваную гульню “Скажы наадварот” пераадольвалі цяжкасці выкарыстанняў дзяцей антонімаўна беларускай мове. А дзякуючы словавым гульням “Пакажы як”, “Ідзі, ідзі дожджык”, адпрацоўвалася правільнае гучанне беларускіх гукаў – г і дз, вырашаючы праблему вымаўлення некаторых беларускіх гукаў (дадатак 6).

Выкарыстоўваліся дыдыкычныя гульні штодзённа і ў нерэгламентаванай дзейнасці. У індывідуальнай рабоце з выхаванцамі, якія не зразумелі ці адсутнічалі, замацоўваліся веды праз гульні з прадметамі. Па той жа тэме з дзецьмі, якія зразумелі, замацоўваўся матэрыял ужо у слоўных гульнях. Напрыклад, гульня “Каму што трэба” з аднымі выхаванцамі праводзілася з прадметамі. Дзеці адшуквалі неабходную рэч і называлі яе спачатку па-русску, потым – па-беларуску. А з другімі – праз слоўную гульню, дзе ўжо дзеці самастойна назвалі па-беларуску рэчы і прылады, неабходныя кожнай прафесіі.

Дыдактычная гульня з’яўляюцца эфектыўным сродкам фарміравання ўмення ўспрымаць беларускую мову, жаданне ведаць і размаўляць на роднай мове. Таму што праз гульню значна лягчэй зразумець дзецям няпростыя законы мовы, а значыць навучыцца яе паважаць, любіць, берагчы. Якасна арганізаваная дыдактычная гульня даводзіць разумовую і эмацыянальную актыўнасць дзяцей да такога ўзроўню, якога ніколі не бывае пры звычайным навучанні, бо яна аб’ядноўвае мэту, дзеянне, вынік, мабілізуе веды і ўвагу, прыцягвае да ўдзелу нават пасіўных дзяцей.

Так, дзякуючы дыдактычным гульням атрымалася не толькі прабудзіць цікавасць дзяцей да вывучэння роднай мовы, але і сфарміраваць пачатковыя моўныя зносіны, каторыя пры спрыяльных ўмовах пераўтварацца ва ўстойлівыя навыкі.

Наяўнасць неабходнага акаляючага асяродзя сродкамі стварэння “Куткароднага краю”, гульнятэкі і картатэкі дыдактычных гульняў дазволіла якасна арганізаваць работу па развіцці маўленчых зносін, таму што ўвесь матэрыял быў заўсёды даступны дзецям, адпавядаў тэме тыдня і ўзроставым патрабаванням.

З дапамогай дыдактычных гульняў з прадметамі ў дзяцей было сфарміравана уменне разумець мову выхавальніка, адказваць на пытанні. Настольна-друкаваныя дыдактычныя гульні дапамаглі ўзбагаціць пасіўны і актыўны слоўнік дзяцей, сфарміраваць уменне разумець і выкарыстоўваць маўленчыя выказванні розных граматычных структур. Гуляючы ў слоўныя гульні дзеці навучыліся правільна вымаўляць спецыфічныя беларускія гукі, рускія і беларускія словы, падобныя па гучанні.

У дзяцей пры навучанні роднай мове сфарміравана ўстойлівая цікавасць і станоўчыя адносіны да беларускай мовы, прысутнічае жаданне ёй авалодаць. Акрамя таго, у выхаванцаў развіваліся пазнавальныя і моўныя здольнасці, памяць, увага, маўленчая актыўнасць, назіральнасць адносна моўных з’яў, параўноўваючы рускія і беларускія словы, фразы, выразы.

Дыдактычныя гульні - аптымальнае асяроддзе для стымулявання дзіцяці для ўступлення ў дыялог, для жадання наладзіць кантакт, праявіць ініцыятыву ў адносінах да аднагодкаў, выкарыстоўваючы родную мову.

Дасягнутыя вынікі – толькі першы крок у развіцці маўленчых зносін. Пашырэнне моўных магчымасцей дзяцей неабходна працягваць праз выкарыстанне дыдактычных гульняў пры развіцці звязнага маўлення, якое вызывае ў дзяцей цяжкасці пры складанні сказаў, невялікіх апавяданняў, пры пераказе.

Спіс літаратуры

1. Учебная программа дошкольного образования **/** Министерство образования Республики Беларусь. – Минск : Национальный ин­ститут образования, 2012. –416  с.
2. Дубініна, Д. М. Свет вакол мяне : вучэб. дапаможнік для выхаванцаў старшых груп (ад пяці да шасці гадоў) устаноў дашк. адукацыі / Д.М. Дубініна. — 11­е выд. — Мінск : Нац. ін­т адукацыі, 2016. — 64 с. : іл. — (ВМК «Мае першыя ўрокі»).
3. Методыка развіцця роднай мовы: вучэб. дапаможнік / Н.С. Старжынская, Дз.М. Дубініна. – 2е выд., выпр. – Мінск: Вышэйшая школа, 2008. – 301 с.
4. Старжынская, Н.С. Развіццё беларускага маўлення дашкольнікаў ад 4 да 7 гадоў:вучэб.-метад. дапам. для педагогаў устаноў дашкольнай адукацыі з рус. мовай навучання / Н.С. Старжынская, Д.М. Дубініна. – Мінск: Нац. ін-т адукацыі, 2016. – 184 с.
5. Старжынская, Н.С. Развіццё беларускага маўлення дашкольнікаў ад 5 да 7 гадоў:вучэб. нагляд. дапам. для педагогаў устаноў дашк. адукацыі з рус. мовай навучання / Н.С. Старжынская, Д.М. Дубініна. – Мінск: Нац. ін-т адукацыі, 2016. – 40 с.: іл.
6. Шылько, Т.М. Скажы па-беларуску / Т.М. Шылько. – Мінск, 2000. – 55 с.

Дадатак 1

Фрагмент

перспектыўнага плана выкарыстання дыдактычных гульняў

у групе для дзяцей ад 5 да 6 гадоў

|  |  |  |  |  |
| --- | --- | --- | --- | --- |
| ВЕРАСЕНЬ | Тэма | Дыдактычная гульні з прадметамі | Настольна - друкаваныя гульні | Слоўныя гульні |
| Садавіна і агародніна | “Пакажы і назаві” | “Што дзе расце?” | “Пазнай па апісанню” |
| Адзенне і абутак | “У што апранута лялька”  “Беларускі нацыянальны касцюм” | “Гардэроб для сям’і”  “Магазін адзення” | “Што тут лішняе?” |
| Прафесіі | “Назаві прафесію” | “Каму што патрэбна?” | “Хто што робіць?” |
| Восень | “Хто падбярэ больш слоў?” | “Працягні ланцужок”  “Складзі карцінку” | “Калі гэта бывае?” |
| КАСТРЫЧНІК | Транспарт | “Скажы па – беларуску” | “Едзе, ляціць, плыве”  “Для чаго патрэбны машыны?” | “Будзь уважлівы” |
| Грыбы | “Грыбы” | “Збяры грыбы ў кошык” | “Ядомае – не ядомае” |
| Расліны лесу | “Хуткія вочкі” | “Адкуль лісток?” | “Што тут лішняе?” |
| Мэбля | “Адзін ці многа” | “Чацверты лішні” | “Я назаву – ты пакажы” |
| ЛІСТАПАД | Птушкі | “Птушкі” | “Назаві адным словам” | “Што ўмеюць птушкі?” |
| Посуд | “Посуд” | “Прымаем гасцей” | “Для чаго што патрэбна?” |
| Свойскія жывёлы | “Свойскія жывёлы” | “Пазнайпа сілуэту” | “Чорны кот” |
| Дзікія жывёлы | “Дзікія жывёлы” | “Пазнай па сілуэту” | “Назаві адным словам” |

Дадатак 2

Фрагмент катратэкі дыдактычных гульняў з прадметамі

на ўзбагачэння слоўніка.

**“Назаві правільна”**

Мэта: узбагачэнне слоўнікавага запасу дзяцей.

Ход: выхавальнік паказвае дзецям малюнкі і просіць іх назваць.

**“Адгадай канец слова”**

Мэта: фарміраванне ўменне дадумываць словы; развіццё памяці.

Ход: Выхавальнік хавае прадметны малюнак, а дзецям парпануе пачатак гэтага слова. Дзеці павінны адгадаць яго. Прыклад: Лі(са).

**“ Што тут няправільна?”**

Мэта: актывізацыя слоўнікавага запасу дзяцей; выхаванне павагі, кемлівасці.

Ход: На малюнках намаляваны розныя прадметы. Выхавальнік пытаецца: кароткія ногі ў гусі, вераб’я, чайкі, качкі, чаплі, пугача. Дзеці павінны даць правільны адказ і знайсці ў сябе на малюнку чаплю. Доўгая шыя ў бусла, чаплі, лебедзя, голуба, гусі, жураўля. Малая дзюба ў вераб’я, ластаўкі, сінічкі, шпака, голуба, бусла, курыцы.

**“ Так ці не так ?”**

Мэта: развіццё ў дзяцей увагі, назіральнасці, актывізацыя слоўніка дзяцей.

Ход: Выхавальнік называе сказ, а дзецям неабходна выгнаць непатрэбныя словы (Хутка бегаюць: воўк, конь, чарапаха, алень. Прыгожы хвост у павы, пеўня, лісы, мядзведзя, вавёркі. На возеры плаваюць гусі, качкі, пеўні, лебедзі. У нашых лясах водзяцца ласі, дзікі, рысі, мядзведзі, кенгуру, ваўкі. Добры зрок у арла, у сабакі, у ката, у крата).

**“Назаві адным словам”**

Мэта: уменне выкарыстоўваць абагульняючыя словы.

Ход: выхавальнік прапануе выбраць малюнкі і назваць іх адным словам.

Дадатак 3

Фрагмент катратэкі дыдактычных настольна-друкаваных гульняў

на развіццё граматычных структур

**“ Які, якая, якое”**

Мэта: фарміраванне ўмення дзяцей правільна падбіраць да назойніка прыметнік і спалучаць яго ў родзе і ліку.

Ход: Выхавальнік паказвае на малюнках прадметы, дзеці называюць прадмет і падбіраюць прыметы да прадмета, ставячы пытанні: які? якая? якія? Прыклад: Сок (які?) салодкі, кіслы,… Хлеб (які?) мяккі, свежы, смачны, духмяны і г.д.

“**Адзін, многа”**

Мэта: фарміраванне ўмення адрозніваць гукі ы-і, правільна ўжываць словы ў множным ліку.

Ход: На малюнках намаляваны прадметы ў адзіночным і множным ліку. Выхавальнік называе прадмет у адзіночным ліку, а ўсе дзеці – ў множным, шукаючы ў сябе малюнкі, якія падыходзяць да названага слова. Напрыклад, выхавальнік гаворыць ружа, а дзеці ружы і паказваюць малюнак

**“Адгадай, чыя цацка”.**

Мэта: фарміраванне ўмення ўтвараць прыналежныя прыметнікі.

Ход: Выхавальнік пытаецца ў дзяцей чыя цацка (Наташына, Коліна, Дзянісава).

Дадатак 4

Фрагмент катратэкі дыдактычных словавых гульняў

на на развіццёгукавой культуры мовы

**” Дапамажы Айбаліту”**

Мэта: развіццё ўвагі, памяці, мыслення.

Ход: Дапамажыце доктару Айбаліту сабраць рэчы. У чамадан трэба пакласці рэчы, у назве якіх ёсць гук ш.

**“Хто як гаворыць”**

Мэта: развіццё ўвагі, кемлівасці, маўленчага апарату, выхаванне павагі да жывёл.

Ход: Выхавальнік паказвае малюнкі і задае пытанні, а дзеці адказваюць: Як ные камар? (Н-н-н). Як гудзе жук? (Ж-ж-ж). Як шыпіць змяя? (Ш-ш-ш). Як гыркае сабака? (Р-р-р). Як фыркае кот? (Ф-ф-ф). Як звіняць камары? (З-з-з).

**“Злаві гук”**

Мэта: развіццё ўвагі, мыслення.

Ход: Выхавальнік называе дзецям вядомыя ім словы, а яны павінны пачуць у іх заданны гук.

“**Будзільнік**”

Мэта: замацоўваць вымаўленне гука Р.

Ход: Усе дзеці “кладуцца спаць”. Адно дзіця -“будзільнік”. Выхавацель гаворыць, а якой гадзіне трэба пабудзіць дзяцей, і пачынае лічыць. Калі яна вымаўляе вызначаны для пад’ёму час, “будзільнік” пачынае званіць: р-р-ррр…Усе дзеці ўстаюць.

Дадатак 5

Фрагмент

занятка для дзяцей па адукацыйнай вобласці

“Развіцце маўлення і культура маўленчых зносін”

для дзяцей старэйшага дашкольнага ўзросту

(з выкарыстаннем дыдактычных гульняў)

**Тэма:”** Беларускае адзенне.”

**Праграмны змест**:пазнаёміць дзяцей з нацыянальным беларускім касцюмам,яго каляровым спалучэннем праз гульні і танцы; развіваць цікавасць да вуснай народнай творчасці, дзіцячую творчасць; увесці ў актыўны слоўнік дзяцей назвы адзення; выхоўваць цікавасць да беларускай спадчыны.

**Матэрыял:** беларускі нацыянальны касцюм, насенне ільну, лён, кудзеля, сілуэт лялькі з паперы, рознакаляровыя кавалачкі паперы геаметрычнай формы, сілуэты адзення для лялькі.

**Слоўнікавая работа:** гарсэт, спадніца, кашуля, андарак, пярэднік.

**Папярэдняя работа:** бяседа, разгляданне ілюстрацый.

**Метады і прыёмы:** пытанні, бяседа, дыдактычныя гульні, абследванне прадметаў адзення.

**Ходзанятку:**

*Дзеці падыходзяць да прыгожага куфара, разглядаюць яго*.

*Выхавацель.*Калі ласка сядайце зручней вакол куфара. Цікава што ў ім ляжыць? *(адказы дзяцей).*

*Выхавацель.* Даўным даўно ў такіх вось куфарах вашы бабулі захоўвалі адзенне, абутак.Вось паглядзіце: што гэта я дастала з куфара? *(беларускі нацыянальны касцюм).* Можа хто ведае як называецца кожная вопратка. Мы разглядалі ўжо кніжкі з вопраткай *(дзеці называюць кашулю).*

*Выхавацель.*Так, гэта кашуля. Іх шылі з даматканай тканіны, якая называлася палатно. Вельмі крапатлівая была гэтая рабога. Спачатку ў траўні, сеялі вось такія зярняткі – насенне ільну. Калі добра даглядалі, то вырастаў вось такі лён. Потым гэту тканіну адбельвалі і пачыналі шыць любую вопратку. Кашулі шылі розныя - з адкладнымі і стаячымі каўнярамі, рукава заканчваліся абшлагамі ці манжэтамі. Аздаблялі яе прыгожым арнаментам, які закрываў амаль увесь рукаў.Уважліва паглядзіце на кашулю - геаметрычны ці раслінны арнамент на яе? *(адказы дзяцей).*

*Выхавацель.*Правільна геаметрычны. Паглядзіце ўважліва і адкажыце, што вы тут бачыце? Якога колеру кашуля? Так белага, а арнамент? Чырвонага і чорнага. А чаму чырвонага колеру заўсёды больш у беларускай вопратцы? *(адказы дзяцей).*

*Выхавацель*.Так, чырвоны колер азначае жыццё, радасць, вяселле. Яшчэ ў старадаўнія часы верылі, што чырвоны колер нібыта засцерагаў ад злых духаў і надаваў моц і дужасць рукам у працы. А што азначае чорны колер?*(адказы дзяцей).* Так, гора і смутак.

*Выхавацель.*А як называецца гэтае адзенне? (Выхавацель паказвае андарак і спадніцу). Вельмі прыгожы андарак. Шылі такія андаркі з некалькіх парамавугольных полак, на таліі тканіну збіралі ў складку. А які дэкаратыўны малюнак спадніцы? Так, клетка, падоўжаныя і папярэчныя палосы. А колеру якога? Чырвонага з чорным. Ой, а гэта што у куфары? (фартух, пярэднік). Арнамент на ім адпаведвае арнаменту кашулі. Яшчэ іх упрыгожвалі карункамі, махрамі і шылі ў зборку. Вось гэта, дзеці, гарсэт. Яго аздаблялі вышыўкай, аплікацыяй, стужкай.

Дыдактычная гульня “У што апранута лялька”. Да дзяцей у госці прыходзіць лялька ў беларускім касцюме. Разглядаем кожны прадмет адзення і паўтараем яго назву.

*Выхавацель.*Даўным-даўно вашы бабулі і дзядулі апраналіся вось у такую вопратку на святы. У ей яны весяліліся, танцавалі, спявалі. А зараз давайце праспяваем і патанцуем “Лянок” *(дзеці спяваюць і танцуюць).*

*Выхавацель.* А зараз, дзецзі, уявіце сабе, што вам пашылі вось такія кашулі, спадніцы, пярэднікі, але яшчэ не паспелі іх упрыгожць. Давайце мы з вамі іх упрагожым. Зараз вы будзеце сапраўднымі майстрамі, мы будзем упрагожваць адзенне *(дэкаратыўная аплікацыя).*

*Выхавацель.*Малайцы, дзеці! Якія прыгожыя вашы лялькі.

Выхавацель пытае, хто што ўпрыгожваў, пабуджая дзяцей называць адзенне на беларускай мове (кашуля, спадніца, андарак, гарсэт, пярэднік).

*Выхавацель.* Раскажыце, што вам больш за ўсё спадабалася на сёняшным занятку.

Дадатак 6

Фрагмент

занятка для дзяцей па адукацыйнай вобласці

“Развіцце маўлення і культура маўленчых зносін”

для дзяцей старэйшага дашкольнага ўзросту

(з выкарыстаннем дыдактычных гульняў)

**Тэма**: ” У госці да Несцеркі”.

**Праграмны змест**: замацоўваць у дзяцей назвы дамашніх і дзікіх жывёл, ужываць антонімы для абазначэння якасцяў жывёл, правільна называць імёны суседзяў, замацоўваць уменне правільна называць дзіцянят жывёл, звярнуць увагу дзяцей на тое, што не ўсе назвы дзіцянят жывёл гучаць падобна з назвамі дарослых жывёл, фарміраваць уменне вымаўляць некаторыя беларускія гукі, уменне апісваць знешні выгляд чалавека, дзяцей, выхоўваць цікавасць да роднай мовы.

**Абсталяванне:** мячык, Несцерка, карткі з жывёламі, цацкі жывёлаў.

**Метады і прыёмы:** сюрпрызны момант, пытанні, дыдактычныя гульні, загадка.

**Ход занятку**: Знаёмства з Несцеркам. Выхавальнік прапануе дзецям пазнаёміцца з Несцеркам, задаць яму пытанні, напрыклад, дзе ты жывеш, у якіх перадачах прымаеш удзел, з кім ты сябруеш?

Гульня з мячом. Несцерка запрашае дзяцей пагуляць. Загадвае загадку:

Б’юць яго, а ён не плача

Чым мацней б’юць

Тым вышэй скача.

Паказвае мяч, разглядае яго з дзецьмі, гаворыць, што ён гумавы. Дзеці разам з выхавальнікам тлумачаць сэнс гэтага слова. Ствараюць круг. Несцерка кідае мяч аднаму з дашкольнікаў, той ловіць яго і гучна называе сваё імя і прозвішча(дыдактычная гульня “Назаві сваё імя”).

*Дыдактычная гульня “Апісанне-загадка”.* Несцерка апісвае аднаго з дзяцей, а дашкольнікі павінны здагадацца, хто гэта з іх сяброў. Напрыклад, Несцерка гаворыць, адгадайце, як завуць хлопчыка. Ён кучаравы, у яго светлыя валасы і блакітныя вочы. Ён апрануты ў белую кашулю і сінія штонікі. На кашулі ёсць невялікая кішэня. У кішэні ляжыць прыгожы белы насаўнік. Гэта вельмі прыгожы і жвавы хлопчык. Хто гэта? Несцерка хваліць дзяцей за тое, што яны былі ўважлівымі і правільна адгадалі імя хлопчыка.

Педагог звяртае ўвагу дзяцей на тое, што Несцерка прыйшоў да іх не адзін, а прывёў з сабой звяроў, гаворыць, што дзеці іх добра ведаюць. Прапануе рассадзіць жывёл і іх дзіцянят у шматпавярховым даму(дыдактычная гульня”Пазнай па сілуэту”.

Дыдактычная гульня: “Пакажы, як.”

Пакажыце:

Як дуе вецер зімою? (гу-у-у).

Як можна здзьмухнуць сняжынку з пальчыкаў?

Як шуміць лес зімою? (ш-ш-ш).

Як нам холадна? (у-у-ух!)

Дыдактычная гульня “Дамашнія і дзікія жывёлы”.

*Выхавацель*: “А конь з кім будзе жыць? - А карова?” Падкрэслівае аднолькавае і рознае гучанне назваў дарослых жывёл і іх дзіцянят. Дзеці па жаданню выбіраюць вялікую жывёлу і маленькіх дзіцянят.

Дзеці разважаюць: ліса з лісянятамі, зайчыха з зайчанятамі, воўк з ваўчанят і г.д.

Дыдактычная гульня” Ідзі, ідзі, дожджык”.

На словы” ідзі, ідзі” - дзеці паказваюць рукамі, як ідзе дождж, а на слова “дожджык” – лічуць дожджык на сябе (машуць рукамі). Звяртаецца ўвага на правільнае вымаўленне гука [дж]. Дзеці называюць яго ізалявана і адначасова пляскаюць у далоні.

У канцы занятка выхавацель пытае ў дзяцей, што ім больш спадабалася.

Дадатак 7

Фрагмент

занятка для дзяцей па адукацыйнай вобласці

“Развіцце маўлення і культура маўленчых зносін”

для дзяцей старэйшага дашкольнага ўзросту

(з выкарыстаннем дыдактычных гульняў)

**Тэма:** “ Па старонках роднай мовы”.

**Праграмны змест**: фарміраваць у дзяцей устойлівую цікавасць і станоўчыя адносіны да беларускай мовы. Развіваць разуменне беларускага маўлення. Фарміраваць уменне правільна вымаўляць спецыфічна беларускія гукі г і ч ізалявана ў словах і сказах. Узбагачаць слоўнік дзяцей беларускімі словамі-назвамі навакольных прадметаў, заахвочваць іх разіаўляць на беларускай мове. Выхоўваць павагу і любоў да мовы, жаданне авалодаць ёю.

**Слоўнікавая работа:** імёны дзяцей, Беларусь, Мінск, Светлагорск, беларусы, ветлівыя словы, птушка, заяц, ліст, клубок, мышка.

**Папярэдняя работа**: бяседа, чытанне казак і вершаў.

**Метады і прыёмы**: пытанні, загадкі, паказ, тлумачэнне.

**Ход занятку:**

*Выхавацель:* Прывітанне, мае сябры! Сёння я вас запрашаю ў падарожжа па старонках роднай мовы. Але спачатку нам трэба адказаць на мае пытанні:

У якой краіне мы з вамі жывём*?(адказы)*

Назавіце нашу сталіцу*.(адказы)*

Як завуць жыхароў Беларусі*?(адказы)*

У якім горадзе мы жывём*?(адказы)*

*Выхавацель:* Малайцы! Я бачу, што вы гатовы са мною адправіцца ў падарожжа. А паедзем мы на цягніку. Сталі ўсе адзін за адным і паехалі, правільна вымаўляючы словы і гукі:

Чок-чок-чок - едзе цягнічок.

Чу-чу-чу - далёка пракачу.

Гэй, гэй не зявай,

Гэту песеньку спявай.

шы-ы-ы- прыпынак” Знаёмства”

Дыдактычная гульня “Назвві імя”. Дзеці кідаюць адзін аднаму мячык і называюць:

хто яны (хлопчык або дзяўчынка);

сваё імя;

імя свайго сябра або сяброўкі.

Дзеці зноў садзяцца ў цягнічок і едуць. Прыпынак “Ветлівыя словы”

На гэтым прыпынку дзеці называюць ветлівыя словы: “прывітанне”, “калі ласка”, “дзякуй”, “смачна есці”, “прабачце”, “да пабачэння”, “дабранач”і іншыя.

цы-ы-ы-прыпынак “Павучальны”.

Выхавальнік выходзіць да дзяцей з лялькай-хлопчыкам, якога яны павінны навучыць добрым паводзінам.

Хлопчык адбірае ў дзяўчынкі цацку*.(дзеці:* Не адбірайі, хлопчык, у дзяўчынкі цацку!)

Хлопчык не гаворыць дзякуй*.(дзеці*: Гавары, хлопчык, дзякуй!)

Хлопчык ламае дрэўца.(*дзеці:* Не ламай, хлопчык, дрэўца!)

ты-ы-ы- прыпынак “Загадкі”.

Дзеці садзяцца на стульчыкі. Выхавальнік выносіць чароўную скарбонку, у якой ляжаць прадметы-адгадкі.

Без страху, без гора пралятае рэкі і мора. (Птушка).

Улетку шэранькі, узімку беленькі, доўгія вушы мае, хутка ў лес уцякае. (Заяц).

Кругленькі, маленькі, а за хвост не падымеш. (Клубок)

Вісіць - зялёны, ападае - жоўты. (Ліст)

Маленькі шарык пад лаўкай шарыць, збірае крошкі, баіцца кошкі.(Мышка)

ты-ы-ы- прыпынак “Адзін-многа”(дыдактычная гульня).

*Выхавацель:* Вось мы з вамі прыехалі на палянку. Паглядзіце дзеці, што за малюнкі паблыталіся. Дзецям неабходна падабраць малюнкі з адзіночным лікам прадметаў да множнага і назваць (дрэва-дрэвы)

*Выхавацель:* Вось і закончылася наша падарожжа па старонках роднай мовы. Ці спадабалася вам яно? (*Дзеці дзеляцца сваімі ўражаннямі*.)